Air Italy
Air Italy – Italijos oro linijų bendrovė, įsikūrusi Galaratės mieste. Kompanija vykdo skrydžius tarp Europos, Brazilijos ir Kenijos. Įmonė buvo įkurta 2005 m. ir tais pačiais metais atliko savo pirmą skrydį iš Turino į Budapeštą. 2007 m. „Air Italy“ kompanija įkūrė savo antrinę įmonę Lenkijoje – „Air Poland“. Pastaroji 2012 m. bankrutavo. 2011 m. „Air Italy“ susijungė su antra pagal dydį Italijos aviakompanija „Meridiana“. Nuo 2013 m. kompanija vykdo „Meridiana“ užsakomus skrydžius.